cyanic-selkie/wikianc huggingface dataset:
การแข่งขันระหว่างสโมสรฟุตบอลอาร์เซนอลกับสโมสรฟุตบอลแมนเชสเตอร์ยูไนเต็ด
อาร์เซนอลพบกับแมนเชสเตอร์ยูไนเต็ดในเกมการแข่งขันครั้งแรกเมื่อเดือนตุลาคม ค.ศ. 1894 ณ เดือนเมษายน ค.ศ. 2022 ทั้งสองสโมสรพบกันทั้งหมด 237 ครั้ง ยูไนเต็ดเอาชนะได้ 98 ครั้ง อาร์เซนอลเอาชนะได้ 86 ครั้ง และเสมอกัน 53 ครั้ง เวย์น รูนีย์เป็นผู้ทำประตูสูงสุดในการพบกันของทั้งคู่ที่ 12 ประตู ในขณะที่ไรอัน กิกส์เป็นผู้ที่ลงเล่นมากที่สุดในการพบกันของทั้งคู่ที่ 50 นัด มีผู้เล่นหลายคนที่เคยลงเล่นให้กับทั้งสองสโมสร ได้แก่ ไบรอัน คิดด์, แอนดี โคล, เดวิด เพลตต์, โรบิน ฟัน แปร์ซี, แดนนี เวลเบก และอดีตผู้จัดการทีมอย่างจอร์จ เกรแฮม
กระทรวงพลังงานสหรัฐ
กระทรวงพลังงานสหรัฐ (DOE) เป็นหน่วยงานของรัฐบาลสหรัฐอเมริการับผิดชอบนโยบายที่เกี่ยวกับการใช้พลังงานและความปลอดภัยในการจัดการวัสดุนิวเคลียร์ ความรับผิดชอบของตนรวมถึงประเทศที่มีอาวุธนิวเคลียร์โปรแกรมเครื่องปฏิกรณ์นิวเคลียร์ผลิตสำหรับกองทัพเรือสหรัฐฯ ,การอนุรักษ์พลังงาน, การวิจัยที่เกี่ยวข้องกับพลังงาน, กากกัมมันตรังสีจำหน่ายภายในประเทศและการผลิตพลังงาน
โครงสร้างหน่วยงาน
หน่วยงานที่อยู่ภายใต้การควบคุมและกำกับดูแลของกระทรวงพลังงานสหรัฐที่ได้รับการแต่งตั้งทางการเมืองโดยประธานาธิบดีสหรัฐ เลขานุการพลังงานได้รับความช่วยเหลือจากฝ่ายเลขานุการของสหรัฐอเมริกาโดยได้รับการแต่งตั้งจากประธานาธิบดีสหรัฐซึ่งทำหน้าที่ของเลขาธิการในกรณีที่ไม่มีแผนกนี้ยังมีรัฐมนตรีช่วยเลขานุการสามคนซึ่งได้รับการแต่งตั้งจากประธานาธิบดีซึ่งดูแลงานหลัก ๆ ของหน่วยงาน ประธานาธิบดีสหรัฐยังแต่งตั้งเจ้าหน้าที่เจ็ดคนที่มีตำแหน่งผู้ช่วยเลขานุการพลังงานซึ่งมีหน้าที่ในการบริหารจัดการสายงานด้านองค์ประกอบสำคัญ ๆ ของหน่วยงาน เลขานุการพลังงานเป็นคนมอบหมายหน้าที่
งบประมาณ
ประธานาธิบดีบารัค โอบามาเปิดเผยในวันที่ 7 พฤษภาคม พ.ศ. 2552 งบประมาณ 26.4 พันล้านดอลลาร์สำหรับกระทรวงพลังงานสหรัฐ สำหรับปีงบประมาณ 2553 รวม 2.3 พันล้านดอลลาร์สำหรับสำนักงานพลังงานทดแทนและพลังงานทดแทนของสำนักงานพลังงานโอเอส (EERE)
วัดป่าพิชัยวัฒนมงคล
วัดป่าพิชัยวัฒนมงคล เป็นวัดราษฎร์สังกัดคณะสงฆ์ฝ่ายธรรมยุติกนิกาย ในตำบลบางปลา อำเภอบางพลี จังหวัดสมุทรปราการ ปัจจุบันมีพระครูสุทธิญาณโสภณเป็นเจ้าอาวาส
วัดป่าพิชัยวัฒนมงคลตั้งวัดเมื่อวันที่ 8 มิถุนายน พ.ศ. 2560 ผู้ขออนุญาตสร้างวัดคือ นายอธิสันต์ วรพิชัยวัฒน์ โดยพระครูสุทธิญาณโสภณได้รับมอบหมายจากหลวงพ่ออินทร์ถวาย สนฺตุสฺสโก วัดป่านาคำน้อย จังหวัดอุดรธานี ให้ทำหน้าที่กำกับดูแลการสร้าง ได้รับพระราชทานวิสุงคามสีมาเมื่อวันที่ 11 เมษายน พ.ศ. 2562
อุโบสถมีรูปแบบสถาปัตยกรรมสมัยใหม่ ออกแบบโดยนิธิ สถาปิตานนท์ เริ่มต้นออกแบบเมื่อ พ.ศ. 2555 จุดเริ่มต้นของการออกแบบเริ่มต้นจากพระสงฆ์รูปหนึ่งเข้ามาที่สำนักงานบริษัทเอ 49 ได้เล่าว่า เห็นงานที่นิธิออกแบบอุโบสถวัดสุนันทวนาราม จังหวัดกาญจนบุรี จึงมีความประสงค์ให้ออกแบบเช่นเดียวกับวัดดังกล่าว เป็นสถานที่ปฏิบัติธรรมที่เน้นความเรียบง่าย ไม่มีช่อฟ้า ใบระกา ลวดลายไทย วัสดุเรียบง่าย เป็นธรรมชาติ ใช้เวลาออกแบบเกือบ 1 ปี พระสงฆ์รูปดังกล่าวได้เข้ามาพบและขอเวลาปลีกวิเวกปฏิบัติธรรม หลังจากนั้นอีกหลายเดือนไม่มีใครติดต่อเข้ามา ท่านหายไปไม่มีใครสามารถติดต่อได้ ญาติโยมที่เข้ามาติดต่อด้วยก็ไม่ทราบว่าท่านหายไปไหน ทราบแต่ว่าคงเข้าไปในป่าลึก จากนั้นได้ทำการก่อสร้างจนแล้วเสร็จ อุโบสถประดิษฐานพระพุทธรูปปางมารวิชัย ขนาด 69 นิ้ว
บัสเตอร์กันดั้ม
GAT-X103 บัสเตอร์กันดั้ม (Buster Gundam) เป็นโมบิลสูทซึ่งมีบทบาทสำคัญในการ์ตูนญี่ปุ่น อนิเมะ โมบิลสูทกันดั้มซี้ด ออกแบบโดย จุนอิจิ อะคุทสึ
บัสเตอร์กันดั้มเป็นหนึ่งในGAT-X ซีรีส์ทั้งห้าที่พันธมิตรโลกพัฒนาขึ้นมาเพื่อตอบโต้โมบิลสูท ของ ซาฟท์ ซึ่งโมบิลสูททั้งห้านั้นล้วนแต่ใช้เทคโนโลยีใหม่นั่นคือเกราะ เฟสชิฟท์อาเมอร์(Phase Shift Armor) ซึ่งนิยมเรียกสั้นๆว่า PS เมื่อเปิดใช้งาน เกราะเฟสชิฟท์จะสร้างสนามพลังคลุมตัวเกราะไว้ ทำให้การโจมตีด้วยอาวุธที่ไม่ใช่บีมแทบจะไม่มีผลกับกันดั้ม แต่เนื่องจากกันดั้มต้องใช้แบ็ตเตอรีเป็นแหล่งพลังงานเพื่อให้ใช้งานในสนามรบที่มีนิวตรอนแจมเมอร์ได้จึงใช้เกราะเฟสชิฟท์ได้ในเวลาจำกัดเท่านั้น เมื่อปิดเฟสชิฟท์ เกราะของกันดั้มก็จะกลายเป็นสีเทา
บทบาท
บัสเตอร์กันดั้มสร้างขึ้นมาโดยเน้นการยิงโจมตีระยะไกล มีอาวุธหลักเป็นกันลันเชอร์ 350 มม.และไรเฟิลพลังงานสูง ซึ่งทั้งสองกระบอกสามารถนำมาประกอบกันเพื่อเพิ่มพลังทำลายและระยะยิงได้ ที่ไหล่ทั้งสองข้างมีมิสไซล์ลันเชอร์แบบ6ลำกล้องอยู่แต่ไม่มีอาวุธระยะประชิดหรือโล่ โมบิลสูทของกลุ่มพันธมิตรโลก บัสเตอร์แด็กเกอร์เป็นแด็กเกอร์ซีรีส์ที่มีพื้นฐานมาจากบัสเตอร์กันดั้ม
บัสเตอร์กันดั้มถูกขโมยไปจากเฮลิโอโพลิสโดย ดิอัคก้า เอลส์แมน และได้เป็นโมบิลสูทประจำตัวของ ดิอัคก้า ในการต่อสู้ครั้งหนึ่ง บัสเตอร์กันดั้มได้รับความเสียหายทำให้ ดิอัคก้า ต้องยอมแพ้และถูกจับเป็นเชลย เมื่อยานอาร์คแองเจิ้ลได้หันไปเข้ากับอาณาจักรออร์บที่โดนพันธมิตรโลกโจมตี ดิอัคก้าจึงใช้บัสเตอร์กันดั้มร่วมต่อสู้กับอาณาจักรออร์บแทน บัสเตอร์กันดั้มได้รับความเสียหายอย่างหนักจากการต่อสู้กับ ZGMF-X13A โปรวิเดนซ์กันดั้มของราอู เลอ ครูเซ่ ในการต่อสู้ที่ยาคินดูเอ ในฉบับตัดต่อใหม่ของกันดั้มซี้ด ดิอาร์กาได้ใช้บัสเตอร์กันดั้มทำลาย GAT-X370 เรดเดอร์กันดั้มแทนที่จะเป็น ดูเอลกันดั้มเหมือนในฉบับดั้งเดิม
เวอร์เดบัสเตอร์
ในเนื้อเรื่องของ กันดั้มซี้ด C.E.73 สตาร์เกเซอร์ ได้เปิดเผยว่ากลุ่มพันธมิตรโลกยังมีบัสเตอร์กันดั้มเครื่องอื่นอยู่อีก ซึ่งบริษัทแอ็คทายออนได้พัฒนาไปเป็น GAT-X103AP เวอร์เด้บัสเตอร์ เวอร์เด้บัสเตอร์มีกันลันเชอร์และบีมแคนน่อนพลังงานสูงติดตั้งตายตัวที่ไหล่ทั้งสองข้าง บีมไรเฟิลสองกระบอกที่เหน็บอยู่ตรงเอวใช้สามารถเอามาประกอบกันได้ทำให้มีพลังในการทำลายล้างที่สูงขึ้นและติดตั้งมีดดาบที่ปลายปืนสำหรับต่อสู้ในระยะประชิดรวมถึงติดตั้งมิซไซล์ลันเชอร์ที่เกราะตรงไหล่ด้วย เวอร์เดบัสเตอร์เป็นของสมาชิกหน่วยแฟนธอมเพน ชาม โคซา เวอร์เด้บัสเตอร์ถูกทำลายในภารกิจช่วงชิงสตาร์เกเซอร์โดย ชาม โคซา ได้ตั้งปณิธานไว้ว่า"จะกำจัดพวกโคอออิเดเตอร์ให้หมด"จึงได้ทำการยิงฐานที่มั่นของDSSDจนพลังงานของเวอร์เด้บัสเตอร์หมดเลยถูก UT-1D แอสเทรย์พลเรือนรุ่นเฉพาะ DSSD รุมยิงจนเวอร์เด้บัสเตอร์ระเบิดซึ่งก่อนตาย ชาม ได้ยิ้มเล็กน้อยเหมือนกับเป็นการบอกว่า ตนได้ทำตามปณิธานสำเร็จแล้วนั่นเอง
LH-GAT-X103 เฮลบัสเตอร์กันดั้ม
ปรากฏตัวใน โมบิลสูทกันดั้มซี้ด วีเอสแอสเทรย์ เฮลบัสเตอร์กันดั้มเป็นบัสเตอร์กันดั้มที่ได้รับการดัดแปลงโดยกองกำลังลึกลับ ไลบราเรียน โดยใช้ระบบสไตรเกอร์แพ็คเพื่อให้สามารถปฏิบัติการได้หลายรูปแบบ โดยปืนประกอบของบัสเตอร์จะติดไว้กับแบ็คแพ็คบัสเตอร์สไตรเกอร์ที่ถอดออกได้ ที่ฝาครอบของมิสไซล์พ็อดมีปืนวัลแคนต่อต้านอากาสยานเป็นอาวุธเสริม ระบบเซนเซอร์ของเฮลบัสเตอร์ได้รับการปรับปรุงประสิทธิภาพทำให้สามารถล็อกเป้าหมายได้อย่างรวดเร็ว จึงสามารถยิงโจมตีศัตรูเป็นจำนวนมากอย่างต่อเนื่องได้ เฮลบัสเตอร์ยังมีระบบพรางตัวมิราจคอลลอยด์ จึงสามารถลอบเข้าโจมตีศัตรูโดยไม่รู้ตัวได้
ดับเบิลยูดับเบิลยูอี มันนี่อินเดอะแบงก์
ดับเบิลยูดับเบิลยูอี มันนี่อินเดอะแบงก์ เป็นรายการมวยปล้ำอาชีพเพย์ - เพอร์ - วิว ประจำเดือน กรกฎาคม โดยจัดขึ้นครั้งแรกในปี 2010 โดยมีแมทช์การปล้ำมันนี่อินเดอะแบงค์แลเดอร์แมทช์เข้ามาเกี่ยวข้องด้วย ซึ่งเดิมที่มันนี่อินเดอะแบงค์แลเดอร์แมทช์ เป็นแมทช์การปล้ำที่จัดครั้งแรกในศึกเรสเซิลเมเนีย ครั้งที่ 21 ในปี 2005 และเป็นคนแรกที่คว้ากระเป๋าถือห้อยลงมาจากคานชนะ และได้รับการชิงแชมป์โลกที่ไหนเมื่อไหนก็ได้ตลอด 12 เดือน แมทช์การปล้ำ มันนี่อินเดอะแบงค์แลเดอร์แมทช์ ได้จัดในศึกเรสเซิลเมเนีย ถึง 5 ครั้ง หลังจากที่ถูกสร้างสรรค์ขึ้นและเป็นศูนย์กลางในการแข่งขัน
ในเพย์ - เพอร์ - วิวมันนี่อินเดอะแบงก์ จนถึงและรวมทั้งปี 2013 ได้มีแมทช์การปล้ำถึงสองแมทช์ หนึ่งแมทช์คือแข่งขันเพื่อชิงสัญญาการปล้ำ WWE Championship และอีกหนึ่งแมทช์คือแข่งขันเพื่อชิงสัญญาการปล้ำ World Heavyweight Championship แต่เดิมได้ถูกแบ่งเป็น 2 แมทช์ ตามWWE Brand Extension ซึ่งแบ่งเป็นค่ายรอว์ ชิงแชมป์ WWE Championship ส่วนค่ายสแมคดาวน์ ชิงแชมป์ World Heavyweight Championship หลังจากปี 2011 WWE Brand Extension ก็ถูกยกเลิก อย่างไรก็ตามแมทช์การปล้ำชิงสัญญาการปล้ำทั้ง 2 เส้นก็ยังมีอยู่
ในปี 2014 กระเป๋ามันนี่อินเดอะแบงก์ เหลือเพียงแค่ 1 ใบ เนื่องจากได้มีการรวมแชมป์เป็น WWE World Heavyweight Championship
แนวความคิด
ในแนวความคิดของรายการเพย์ - เพอร์ - วิวนี้ จะเน้นแมทช์การปล้ำมันนีอินเดอะแบงก์แลดเดอร์แมตช์ 2 แมทช์ คือ ชิงกระเป๋าสำหรับชิงแชมป์ WWE และชิงกระเป๋าสำหรับชิงแชมป์โลกเฮฟวี่เวท ผู้ชนะจะได้รับสัญญาสำหรับการชิงแชมป์โลกของเขาที่ไหน เมื่อไหนก็ได้ภายใน 1 ปี
ในปี ค.ศ. 2014 หลังจากการรวมแชมป์โลก WWE และ World Heavyweight Championships ในศึกทีแอลซี ในเดือนธันวาคม ค.ศ. 2013 ทำให้เหลือเพียงหนึ่งกระเป๋าเอกสารสัญญาในการชิงแชมป์ซึ่งกลายเป็นชื่อ WWE World Heavyweight Championship
วัดเรืองเวชมงคล
วัดเรืองเวชมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านดาบ ตำบลบ้านใหม่ อำเภอปากเกร็ด จังหวัดนนทบุรี ปัจจุบันมีพระอธิการสมบูรณ์ กิตฺติคุโณ เป็นเจ้าอาวาส
วัดเรืองเวชมงคลสร้างขึ้นเมื่อวันที่ 21 เมษายน พ.ศ. 2500 โดยนายสนั่น ทิมเรืองเวช เป็นผู้บริจาคที่ดินและดำเนินการสร้าง คำว่า "เรืองเวช" ในชื่อวัดได้มาจากส่วนหนึ่งของนามสกุลผู้สร้าง ต่อด้วยคำว่า "มงคล" เป็น "วัดเรืองเวชมงคล" มีความหมายว่า "วัดที่สร้างขึ้นเป็นนิมิตมงคลของตระกูลทิมเรืองเวช" วัดได้รับการประกาศตั้งเป็นวัดที่ถูกต้องตามกฎหมายเมื่อวันที่ 24 มีนาคม พ.ศ. 2521 และได้รับพระราชทานวิสุงคามสีมาเมื่อวันที่ 8 กันยาน พ.ศ. 2531
อาคารและเสนาสนะสำคัญประกอบด้วยอุโบสถ สร้างเมื่อ พ.ศ. 2526 ลักษณะทรงไทย ขนาด 4 ห้อง กุฏิสงฆ์ เป็นอาคารทรงไทย และศาลาการเปรียญ สร้างเมื่อ พ.ศ. 2520
เรย์
เรย์ (Rey / Ray) หรือ เร (Rei) สามารถหมายถึง
เขาเฉียว
เขาเฉียว (ค.ศ. 150 - ค.ศ. 195) มีชื่อในสำเนียงจีนกลางว่าสฺวี่เช่า มีชื่อรองว่าจื่อเจียง  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นข้าราชการและนักดูลักษณะคนในยุคราชวงศ์ฮั่นตะวันออก
ประวัติ
เขาเฉียวเป็นนักดูลักษณะคนชาวเมืองยีหลำ โจโฉซึ่งขณะนั้นอยู่ในวัยฉกรรจ์ได้มาหาเขาเฉียวแล้วถามลักษณะของตนเอง เขาเฉียวจึงนิ่งมิได้พูดอะไร โจโฉจึงถามซ้ำไปอีก เขาเฉียวจึงประเมินโจโฉว่า ท่านมีปัญญามาก จะป้องกันแผ่นดินได้อยู่ แต่มิได้สัตย์ซื่อต่อแผ่นดิน จะเป็นศัตรูราชสมบัติ โจโฉครั้นได้ฟังคำทำนายก็หัวเราะชอบใจ
ดูเพิ่ม
150195
ความรุนแรง
ความรุนแรง (violence) นิยามโดยองค์การอนามัยโลกว่าเป็น การใช้กำลังหรือพลังทางกายโดยเจตนาต่อตนเอง ผู้อื่น หรือต่อกลุ่มชุมชน โดยข่มขู่เพื่อให้ทำตามความต้องการตัวเองหรือมีความเป็นไปได้สูงว่าจะเกิดการบาดเจ็บ การเสียชีวิต การทำร้ายจิตใจ การเจริญเติบโตผิดปกติหรือการริดรอน นิยามนี้เกี่ยวข้องกับเจตนาของการก่อพฤติกรรมนั้น โดยไม่คำนึงถึงผลที่ตามมา
อาณาจักรแปร
อาณาจักรแปร (Prome Kingdom; ဒုတိယ သရေခေတ္တရာ နေပြည်တော်) อาณาจักรเล็ก ๆ ที่มีอายุยาวนานกว่า 6 ทศวรรษระหว่าง ค.ศ. 1482 ถึง 1542 บริเวณพม่าตอนกลางในปัจจุบัน โดยมีเมืองศูนย์กลางอยู่ที่ แปร อาณาจักรเล็ก ๆ แห่งนี้เป็นหนึ่งในหลายอาณาจักรที่แยกตัวออกมาจาก อาณาจักรอังวะ ในช่วงปลาย คริสต์ศตวรรษที่ 15
จอร์จ แฮร์ริสัน
จอร์จ แฮร์ริสัน (George Harrison) MBE (25 กุมภาพันธ์ ค.ศ. 1943 – 29 พฤศจิกายน ค.ศ. 2001) เป็นมือกีตาร์ชาวอังกฤษ นักร้อง-นักแต่งเพลง ผู้สร้างภาพยนตร์ เขาประสบความสำเร็จในระดับนานาชาติจากการเป็นมือกีตาร์ลีดให้กับวงเดอะบีทเทิลส์ และยังมีชื่ออยู่อันดับ 11 ของการจัดอันดับในนิตยสารโรลลิงสโตนในหัวข้อ "100 นักกีตาร์ที่เยี่ยมที่สุดตลอดกาล" มักถูกพูดถึงว่าเป็น "บีทเทิลที่เงียบขรึม" (the quiet Beatle) แฮร์ริสันเชื่อเรื่องเวทมนตร์อินเดีย และยังทำให้ฐานคนฟังของเดอะบีทเทิลส์กว้างขึ้นเช่นเดียวกับกลุ่มผู้ฟังตะวันตก หลังจากที่วงแตกไป เขาประสบความสำเร็จในฐานะศิลปินเดี่ยวและต่อมาก็อยู่ในวง แทรเวลลิงวิลบูรีส์ และยังเป็นโปรดิวเซอร์ภาพยนตร์และเพลงอีกด้วย
ถึงแม้ว่าเพลงโดยมากของเดอะบีทเทิลส์จะแต่งโดยเลนนอนและแม็กคาร์ตนีย์ แฮร์ริสันก็ยังแต่งเพลง 1 หรือ 2 เพลงต่ออัลบั้มตั้งแต่ชุด Help! เป็นต้นมา ผลงานเขาที่ร่วมกับเดอะบีทเทิลส์เช่นเพลง "Here Comes the Sun", "Something", "I Me Mine" และ "While My Guitar Gently Weeps" หลังจากวงแตกไป แฮร์ริสันก็ยังเขียนเพลง ออกผลงานทริปเปิลอัลบั้มที่ประสบความสำเร็จอย่าง All Things Must Pass ในปี 1970 ที่มี 2 ซิงเกิ้ลและ ดับเบิลเอ-ไซด์ซิงเกิล: "My Sweet Lord" กับ Isn't It a Pity" นอกจากนี้ในงานเดี่ยว แฮร์ริสันยังร่วมเขียนเพลงฮิต 2 เพลงให้กับริงโก สตารร์ อดีตสมาชิกวงเดอะบีทเทิลส์อีกคน และเพลงในวงแทรเวลลิงวิลบูรีส์ วงซูเปอร์กรุ๊ป ที่ฟอร์มวงในปี 1988 ร่วมกับบ็อบ ดีแลน, ทอม เพตตี, เจฟฟ์ ลีนน์ และรอย ออร์บิสัน
แฮร์ริสัน ได้รับวัฒนธรรมอินเดียและฮินดู ในช่วงทศวรรษ 1960 และช่วยให้ความรู้กับคนตะวันตกด้วยเพลงซิตาร์ และกลุ่มเคลื่อนไหวฮเรกฤษณะ เขาร่วมกับระวี ชังการ์ จัดคอนเสิร์ตการกุศลในปี 1971 ที่ชื่อ Concert for Bangladesh และเขาถือเป็นคนเดียวในเดอะบีทเทิลส์ที่พิมพ์อัตชีวประวัติ ขึ้นที่ชื่อ I Me Mine ในปี 1980
นอกจากการเป็นนักดนตรีแล้ว เขายังเป็นโปรดิวเซอร์เพลง และร่วมก่อตั้งบริษัทผลิตภาพยนตร์ที่ชื่อ แฮนด์เมดฟิล์มส งานของเขาในฐานะผู้สร้างภาพยนตร์ เขาร่วมงานกับผู้คนหลากหลายอย่าง มาดอนน่า และสมาชิกของกลุ่มมอนตี้ ไพธอน ด้านชีวิตส่วนตัวเขาแต่งงาน 2 ครั้ง ครั้งแรกกับนางแบบ แพตตี บอยด์ ในปี 1966 และเลขาบริษัทค่ายเพลงที่ชื่อ โอลิเวีย ทรินิแดด อาเรียส ในปี 1978 ที่มีลูกชายด้วยกัน 1 คน ชื่อ ดานี แฮร์ริสัน เขายังเป็นเพื่อนสนิทกับอีริก แคลปตัน และอีริก ไอเดิล เขาเสียชีวิตด้วยโรคมะเร็งในปอดเมื่อปี 2001
อ้างอิง
1943 2001
สวนเสือศรีราชา
สวนเสือศรีราชา เป็นอดีตสวนสัตว์เอกชน อยู่ที่อำเภอศรีราชา จังหวัดชลบุรี โดยมีเสือเป็นหลักและมีฟาร์มจระเข้เป็นส่วนเสริม
รายละเอียด
จัดการดำเนินงาน เพื่อที่จะพัฒนาพันธุ์สัตว์ และแหล่งท่องเที่ยวเชิงอนุรักษ์ พัฒนาแหล่งท่องเที่ยวเชิงนันทนาการ และให้ความรู้กับนักท่องเที่ยว โดยสวนเสือศรีราชานั้นมีเสือโคร่งเบงกอล 200 กว่าตัว และจระเข้มีถึง 100,000 กว่าตัว เป็นฟาร์มจระเข้ขนาดกลาง และมีสัตว์อื่น ๆ อีกเช่น วัลบี จระเข้ งูหลาม ลิงอุรังอุตัง กวางดาว อูฐ มีละครสัตว์ที่ทำด้วยไม้ล้วน ๆ เป็นละครสัตว์แห่งเดียวของประเทศไทย ยังมีการแสดงโชว์ช้าง และ โชว์จระเข้ พิพิธภัณฑ์ช้างเป็นสถานที่จัดแสดงช้างในประวัติศาสตร์แตั้งอยู่บริเวณภายในลานโชว์จระเข้ ในบริเวณของสวนเสือนี้มีการแสดงของผู้หญิงยืนสวมชุดขาวมีแมงป่องเกาะตามลำตัว คือ นางพญาแมงป่อง นอกจากนี้ยังมีการวิ่งแข่งหมู หมูคิดเลข อาคารลูกเสือโคร่งที่ดูดนมแม่หมู และ เทศกาลฟักไข่จระเข้
อินเทอร์เน็ตมีม
ภาพถ่ายเสือเพศเมียให้นมกับลูกหมูในชุดเสือกับเรื่องแต่งเกี่ยวและสวนสัตว์ในรัฐแคลิฟอร์เนียที่กลายเป็นอินเทอร์เน็ตมีมนั้น ที่จริงเป็นภาพถ่ายที่สวนเสือศรีราชา
ข้อโต้แย้ง
Animal Welfare Institute รายงานใน ค.ศ. 2004 ว่าสวนสัตว์นี้ใช้เสือและช้างในการแสดง เช่น ให้เสือกระโดข้ามวงแหวนไฟ เดินบนเชือกตึงสองอัน เดินชบวนรอบวงด้วยขาหลัง และขี่บนหลังม้า
สมาคมพิทักษ์สัตว์แห่งโลกรายงานใน ค.ศ. 2016 ว่าเสือเหล่านี้ 'ปรากฏอยู่ในสภาพที่ย่ำแย่ที่สุดจากการวิจัยของเราทั้งหมด'
เหตุการณ์รบกวนสัญญาณออกอากาศเซาเทิร์นเทเลวิชัน
เหตุการณ์รบกวนสัญญาณออกอากาศเซาเทิร์นเทเลวิชัน (Southern Television broadcast interruption) เป็นเหตุการณ์โจรกรรมสัญญาณออกอากาศ เกิดขึ้นเมื่อวันที่ 26 พฤศจิกายน ค.ศ. 1977 บริเวณตอนใต้ของประเทศอังกฤษ ในสหราชอาณาจักร เสียงที่ออกอากาศของทางสถานีโทรทัศน์เซาเทิร์นเทเลวิชันได้ถูกแทรกด้วยเสียงของผู้พูดซึ่งอ้างว่ามีชื่อว่า 'วริลลอน' (Vrillon) และมาจาก 'หน่วยบัญชาการกาแล็กซีแอชตาร์' (Ashtar Galactic Command) โดยกล่าวข้อความว่าให้มนุษย์ทุกคนทิ้งอาวุธของตนเพื่อไปสู่วิวัฒนาการที่สูงส่งในอนาคต หลังจาก 6 นาทีต่อมา การออกอากาศก็ได้กลับสู่รายการปกติ
วิโอเลต วอเทียร์
วิโอเลต วอเทียร์ (เกิด 10 ตุลาคม พ.ศ. 2536) ชื่อเล่น วี เป็นนักร้องและนักแสดงหญิงลูกครึ่งไทย-เบลเยียม เธอเป็นที่รู้จักจากการเข้าร่วมประกวดร้องเพลงในรายการ เดอะวอยซ์ไทยแลนด์ ซีซั่นที่ 2 มีผลงานแสดงภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ, พรจากฟ้า และ Die Tomorrow โดยเธอได้รับรางวัลรางวัลภาพยนตร์แห่งชาติ สุพรรณหงส์, รางวัลสมาคมผู้กำกับภาพยนตร์ไทย, คมชัดลึก อวอร์ด และรางวัลภาพยนตร์ไทย ชมรมวิจารณ์บันเทิง สาขานักแสดงสมทบหญิงยอดเยี่ยม จากภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ (2558)
ประวัติ
วิโอเลตเกิดที่ประเทศญี่ปุ่น เป็นบุตรคนโตจากทั้งหมดสองคน มารดาเป็นชาวไทยและบิดาเป็นชาวเบลเยียม มีน้องชายหนึ่งคนชื่อ กานต์ วิโอเลตกล่าวว่าได้รับการเลี้ยงดูอย่างวัฒนธรรมไทยมากกว่าตะวันตก โดยจะใช้ภาษาไทยกับมารดา ใช้ภาษาฝรั่งเศสกับบิดา และเรียนรู้ภาษาญี่ปุ่นมาบ้างในช่วงที่อยู่ในสถานรับเลี้ยงเด็กในญีปุ่น จบการศึกษาประถมศึกษาจากโรงเรียนมาเรียลัย มัธยมศึกษาจากโรงเรียนเทพศิรินทร์ร่มเกล้า นอกจากนี้ยังเป็นนักเรียนแลกเปลี่ยนโครงการเอเอฟเอส ประเทศแคนาดา จบการศึกษาระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาภาพยนตร์และภาพนิ่ง
วิโอเลต วอเทียร์ มีผลงานเล่นมิวสิกวิดีโอเพลง "หายใจออกก็เหงา หายใจเข้าก็คิดถึง" ของ วงซีควินท์ จากนั้นได้ร่วมประกวดร้องเพลงในรายการ เดอะวอยซ์ไทยแลนด์ ซีซั่นที่ 2 ร้องเพลง "Leaving on a Jet Plane" ในรอบ Blind audition ที่คลิปมียอดวิวสูงที่สุดของฤดูกาล แต่สามารถผ่านไปได้ถึงแค่รอบน็อคเอ้าท์เท่านั้น ต่อมาได้แสดงเป็นตัวประกอบในภาพยนตร์เรื่อง ฝากไว้..ในกายเธอ ของค่ายจีทีเอช รวมถึงร้องเพลงประกอบด้วย ในปีนั้นเองมีผลงานเขียนเพลง อย่างเพลง "Walk You Home" จากภาพยนตร์ ไอฟาย..แต๊งกิ้ว..เลิฟยู้
โดโซจิง
โดโซจิง หรือ โดโซชิง ("เทพบรรพชนริมทาง") เป็นชื่อเรียกของคามิประเภทหนึ่ง ได้รับการปฏิบัติบูชาในแถบคันโตและพื้นที่ใกล้เคียง เชื่อว่าเป็นเทพารักษ์ประจำถนนหนทาง ปกป้องนักเดินทาง ผู้แสวงบุญ และชาวบ้านที่กำลังเดินทางข้ามเขตแดน ให้ปลอดภัยจากโรคระบาดและวิญญาณชั่วร้าย  บ้างเรียก ซาเอโนะคามิ (障の神), ไซโนะคามิ (塞の神), โดโรกูจิง (道陸神) หรือ ชากูจิง (石神; "ศิลาเทพ") เป็นรูปแกะสลักหินหรือเสาตั้งอยู่ริมถนน มีรูปลักษณ์ค่อนข้างหลากหลาย เป็นต้นว่า เป็นรูปคนคู่ชายหญิง ได้รับการเคารพเป็นเทพแห่งการสมรสและภาวะเจริญพันธุ์ บ้างเป็นรูปอวัยวะเพศ สื่อถึงการให้กำเนิด และชีวิตสมรสที่สมบูรณ์
โดโซจิงบางแห่งตั้งอยู่ภายในศาลเจ้าชินโตขนาดน้อยริมถนนเรียกว่าโฮโกระ (祠) สามารถพบโดโซจิงทั่วไป ตามชนบทจะพบได้บริเวณเขตหมู่บ้านและเส้นทางแถบภูเขา ส่วนเขตชุมชนเมืองจะพบได้ตามมุมถนนและบริเวณหัวสะพาน
หม่อมเจ้าเพลิงนภดล รพีพัฒน์
พระประวัติ
หม่อมเจ้าเพลิงนภดล รพีพัฒน์ เป็นพระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา (ธิดาของพระยาสุพรรณพิจิตร (โต) กับหม่อมราชวงศ์สำอาง (ธิดาหม่อมเจ้าหนู เสนีวงศ์)) มีโสทรภราดาและโสทรภคินี 10 องค์ และมีขนิษฐาต่างพระมารดา 2 องค์ ประสูติเมื่อวันที่ 30 ธันวาคม พ.ศ. 2449 ณ วังเชิงสะพานเทเวศร์นฤมิตร เมื่อพระชันษาได้ 4 ถึง 5 ปี ทรงเริ่มเรียนหนังสือที่วังฯ โดยมีครูสอนพิเศษคือ มหาวงศ์ สอนหนังสือไทย และครูตั้ง สอนภาษาอังกฤษ ครั้นชันษาได้ 9 ปี ทรงเข้าเรียนที่โรงเรียนอัสสัมชัญ เมื่อ พ.ศ. 2458 ต่อมาเมื่อโรงเรียนเซนต์คาเบรียล ซึ่งเป็นสาขาของโรงเรียนอัสสัมชัญ ได้เปิดสอนที่สามเสน ใกล้กับวังเชิงสะพานเทเวศร์ จึงทรงย้ายมาเรียนที่โรงเรียนนี้ เมื่อทรงสอบไล่ได้ชั้นเตรียมแล้วก็ทรงย้ายไปศึกษาต่อที่โรงเรียนวัดเทพศิรินทร์ ต่อมาเมื่อ พ.ศ. 2466 ทรงเดินทางไปศึกษาต่อ ณ ประเทศอังกฤษ ในช่วงแรกทรงเรียนวิชาภาษาและวิชาสามัญอื่นๆ เป็นเวลา 2 ปี ครั้นถึงวันที่ 10 มีนาคม พ.ศ. 2468 ได้เข้าเรียนที่โรงเรียนกฎหมายของประเทศอังกฤษ ที่มิดเดิลเทมเปิล ทรงเรียนจบหลักสูตรและทรงเป็นเนติบัณฑิตอังกฤษ เมื่อวันที่ 28 มกราคม พ.ศ. 2470 หลังจากนั้นได้เสด็จกลับมายังประเทศไทย
หม่อมเจ้าเพลิงนภดล รพีพัฒน์ เข้ารับราชการที่กระทรวงยุติธรรมเป็นข้าราชการตุลาการ ดำรงตำแหน่งผู้พิพากษาศาลแพ่ง หลังจากนั้นได้โอนไปรับราชการที่กระทรวงการต่างประเทศ ดำรงตำแหน่งเลขานุการเอก ประจำสถานเอกอัครราชทูต ณ กรุงวอชิงตัน ตั้งแต่ พ.ศ. 2499 ถึง พ.ศ. 2503 และหลังจากนั้นได้มีพระบรมราชโองการโปรดเกล้าฯ แต่งตั้งให้หม่อมเจ้าเพลิงนภดล รพีพัฒน์ ดำรงตำแหน่งเอกอัครราชทูตวิสามัญผู้มีอำนาจเต็มประจำประเทศอังกฤษ ประจำ ณ กรุงลอนดอน สหราชอาณาจักร ในระหว่างปี พ.ศ. 2506 - พ.ศ. 2510
หม่อมเจ้าเพลิงนภดล เสกสมรสกับหม่อมเจ้าทรงอัปสร รพีพัฒน์ ท.จ.ว. (ราชสกุลเดิม กิติยากร; พระธิดาในพระเจ้าบรมวงศ์เธอ กรมพระจันทบุรีนฤนาถ กับหม่อมเจ้าอัปษรสมาน กิติยากร) มีโอรสเพียงคนเดียว คือ หม่อมราชวงศ์อคิน รพีพัฒน์ (22 มกราคม พ.ศ. 2476 – 16 พฤศจิกายน พ.ศ. 2561)
หม่อมเจ้าเพลิงนภดล รพีพัฒน์ สิ้นชีพิตักษัยเมื่อวันที่ 22 กรกฎาคม พ.ศ. 2528 สิริชันษา 78 ปี ในการนี้สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินพร้อมด้วยสมเด็จพระเทพรัตนราชสุดาฯ สยามบรมราชกุมารี พระราชทานน้ำหลวงสรงศพหม่อมเจ้าเพลิงนภดล รพีพัฒน์ ณ วัดเทพศิรินทราวาสราชวรวิหาร เมื่อวันที่ 22 กรกฎาคม พ.ศ. 2528 และมีพิธีพระราชทานเพลิงศพเมื่อวันที่ 20 สิงหาคม พ.ศ. 2528 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
พ.ศ. 1831
พุทธศักราช 1831 ใกล้เคียงกับ
อัลเบร์โต ฆิเมเนซ
อัลเบร์โต ฆิเมเนซ (Alberto Jimenez) นักมวยสากลชาวเม็กซิโก เกิดเมื่อ 8 เมษายน พ.ศ. 2512 ที่เมือง Colonia Valle Gomez สถิติการชก 42 ครั้ง ชนะ 34 (น็อค 29) เสมอ 3 แพ้ 5
ปรีชา สินประยูร
ปรีชาเป็นแชมป์ประเทศไทยหลายสมัย นอกจากนี้ เขายังเคยเสมอกับไนเจล ชอร์ต ซึ่งเป็นรองแชมป์โลก ในการแข่งขันโอลิมปิกหมากรุกสากลครั้งที่ 26
ประวัติ
ช่วงปี พ.ศ. 2513 ถึง 2523 ปรีชาได้เป็นหนึ่งในนักหมากรุกสากลแถวหน้าของประเทศ โดยเป็นตัวแทนของทีมชาติไทยในการแข่งขันหมากรุกสากลรายการสำคัญ:
ครั้นตั้งแต่ปี พ.ศ. 2533 เขาก็ไม่ค่อยได้มีส่วนร่วมในการแข่งขันหมากรุกสากลเท่าใดนัก
ส่วนในปี พ.ศ. 2537 ปรีชาได้เป็นแชมป์การแข่งขันรายการ หมากรุกไทยขุนเงิน
มรดกสืบทอด
ปรีชาเป็นผู้คิดค้นรูปแบบการเปิดหมากแบบม้ามังกรแท้ ม้าโยงซ้าย ในหมากรุกไทย ตั้งแต่ปี พ.ศ. 2526
เหตุการณ์รบกวนสัญญาณออกอากาศเซาเทิร์นเทเลวิชัน
จากเหตุการณ์ครั้งนี้ ทำให้มีประชาชนกลุ่มหนึ่งรู้สึกกังวล และได้โทรศัพท์ไปสอบถามข้อเท็จจริงกับทางสถานี และได้รายงานข่าวเหตุการณ์ครั้งนี้ในหนังสือพิมพ์ของสหราชอาณาจักรและสหรัฐอเมริกา
รายละเอียดเหตุการณ์
เมื่อวันที่ 26 พฤศจิกายน ค.ศ. 1977 เวลา 17.10 น. ตามเวลาสากล ผู้ประกาศข่าวชื่อ แอนดรูว์ การ์ตเนอร์ (Andrew Gartner) ของบริษัท ไอทีเอ็น (ITN) กำลังรายงานข่าวเหตุปะทะระหว่างกองกำลังรักษาความปลอดภัยกับกองทัพปลดปล่อยแห่งชาติแอฟริกันซิมบับเว (Zimbabwe African National Liberation Army) ในประเทศโรดีเชีย (ปัจจุบันคือประเทศซิมบับเว) จากนั้นสักครู่ สัญญาณภาพและเสียงก็ถูกรบกวน และมีเสียงพูดที่มีลักษณะสัญญาณผิดเพี้ยนเป็นเวลา 6 นาที
ผู้พูดอ้างตนเองว่ามีชื่อว่า 'วริลลอน' (Vrillon) และมาจาก 'หน่วยบัญชาการกาแล็กซีแอชตาร์' (Ashtar Galactic Command) ซึ่งแต่ละรายงานต่างระบุชื่อของผู้พูดไม่เหมือนกัน บ้างก็ระบุว่าเป็น "วริลลอน" (Vrillon) "กิลลอน" (Gillon) และ "แอสเตอรอน" (Asteron)
ต่อมาการรบกวนก็ได้หยุดลงหลังจากที่กล่าวข้อความจนจบ โดยสัญญาณได้กลับมาเป็นปกติหลังจากที่ทางสถานีออกอากาศการ์ตูนเรื่อง ลูนีย์ตูนส์ ตอนหนึ่งจบแล้ว ต่อมาในตอนเย็น ทางสถานีก็ได้กล่าวขออภัยเกี่ยวกับเหตุการณ์ครั้งนี้ พร้อมอ้างว่าเกิดเหตุสัญญาณเสียงขัดข้องกับผู้ชมบางราย ไอทีเอ็นยังได้รายงานเหตุการณ์ครั้งนี้ในรายการข่าวเย็นของทางบริษัทในวันเสาร์
ถอดความ
เมื่อวันที่ 6 ธันวาคม ค.ศ. 1977 เซอร์ จอห์น วิตมอร์ (Sir John Whitmore) ได้ตั้งข้อสงสัยเกี่ยวกับการรายงานเหตุการณ์ครั้งนี้ของหนังสือพิมพ์ ซึ่งอ้างถึงการบันทึกเสียงการออกอากาศแบบสมบูรณ์ในขณะนั้น โดยในข้อความดังกล่าวถอดความได้ดังนี้
"This is the voice of Vrillon, a representative of the Ashtar Galactic Command, speaking to you. For many years you have seen us as lights in the skies. We speak to you now in peace and wisdom as we have done to your brothers and sisters all over this, your planet Earth. We come to warn you of the destiny of your race and your world so that you may communicate to your fellow beings the course you must take to avoid the disaster which threatens your world, and the beings on our worlds around you. This is in order that you may share in the great awakening, as the planet passes into the New Age of Aquarius. The New Age can be a time of great peace and evolution for your race, but only if your rulers are made aware of the evil forces that can overshadow their judgments. Be still now and listen, for your chance may not come again. All your weapons of evil must be removed. The time for conflict is now past and the race of which you are a part may proceed to the higher stages of its evolution if you show yourselves worthy to do this. You have but a short time to learn to live together in peace and goodwill. Small groups all over the planet are learning this, and exist to pass on the light of the dawning New Age to you all. You are free to accept or reject their teachings, but only those who learn to live in peace will pass to the higher realms of spiritual evolution. Hear now the voice of Vrillon, a representative of the Ashtar Galactic Command, speaking to you. Be aware also that there are many false prophets and guides at present operating on your world. They will suck your energy from you – the energy you call money and will put it to evil ends and give you worthless dross in return. Your inner divine self will protect you from this. You must learn to be sensitive to the voice within that can tell you what is truth, and what is confusion, chaos and untruth. Learn to listen to the voice of truth which is within you and you will lead yourselves onto the path of evolution. This is our message to our dear friends. We have watched you growing for many years as you too have watched our lights in your skies. You know now that we are here, and that there are more beings on and around your Earth than your scientists admit. We are deeply concerned about you and your path towards the light and will do all we can to help you. Have no fear, seek only to know yourselves, and live in harmony with the ways of your planet Earth. We here at the Ashtar Galactic Command thank you for your attention. We are now leaving the planes of your existence. May you be blessed by the supreme love and truth of the cosmos."
ซึ่งแปลเป็นภาษาไทยได้ว่า
"นี่คือเสียงของวริลลอน ผู้แทนของหน่วยบัญชาการกาแล็กซีแอชตาร์ กำลังพูดกับพวกเจ้าอยู่ หลายปีมาแล้วที่พวกเจ้าได้เห็นเราเป็นแสงสว่างบนท้องฟ้า เราพูดกับพวกเจ้าอย่างสันติสุขและเฉลียวฉลาดอย่างที่เราได้ทำกับพี่น้องของพวกเจ้าทุกคนบนโลกอันเป็นดาวเคราะห์ของพวกเจ้า เรามาเตือนพวกเจ้าเกี่ยวกับชะตากรรมของเผ่าพันธุ์และโลกของพวกเจ้าเพื่อที่พวกเจ้าจะได้ติดต่อกับเพื่อนร่วมสายพันธุ์ของพวกเจ้าว่าต้องหลีกเลี่ยงหายนะซึ่งจะมาข่มขู่โลกของพวกเจ้า และสิ่งมีชีวิตบนโลกของเราซึ่งอยู่รอบ ๆ ตัวพวกเจ้า นี่คือคำสั่งที่พวกเจ้าอาจแบ่งปันในการตื่นรู้ครั้งใหญ่ เมื่อดาวเคราะห์เข้าสู่ยุคของอแควริอัสยุคใหม่ ยุคใหม่นี้อาจเป็นช่วงเวลาแห่งสันติสุขและวิวัฒนาการที่ยิ่งใหญ่สำหรับเผ่าพันธุ์ของพวกเจ้า แต่ก็ต่อเมื่อเหล่าผู้ปกครองของพวกเจ้าตระหนักถึงพลังอันชั่วร้ายซึ่งอาจเบียดบังการตัดสินใจได้เท่านั้น จงอยู่เฉย ๆ และฟังซะ เพราะพวกเจ้าจะไม่มีโอกาสอีกต่อไปแล้ว อาวุธอันชั่วร้ายทุกอย่างของพวกเจ้าจะต้องถูกปลด เวลาแห่งความขัดแย้งนั้นคืออดีตแล้ว และเผ่าพันธุ์ของพวกเจ้าอาจไปสู่วิวัฒนาการขั้นที่สูงส่งขึ้นได้ ถ้าพวกเจ้าคิดว่าการทำสิ่งนี้เป็นสิ่งที่คุ้มค่า พวกเจ้ามีเวลาไม่นานที่จะเรียนรู้ที่จะอยู่ด้วยกันอย่างสันติสุข กลุ่มเล็ก ๆ ทั่วดาวเคราะห์กำลังเรียนรู้สิ่งนี้อยู่ และจะยังมีอยู่เพื่อไปสู่แสงสว่างของยุคใหม่อันรุ่งเรืองเพื่อพวกเจ้าทุกคน พวกเจ้ามีอิสระที่จะยอมรับหรือปฏิเสธคำสอนของพวกเขาก็ได้ แต่จะมีเพียงผู้ที่เรียนรู้ที่จะอยู่อย่างสันติสุขเท่านั้นที่จะไปสู่วิวัฒนาการทางจิตใจที่สูงส่งขึ้นได้ ฟังข้าซะ นี่เสียงของวริลลอน ผู้แทนของหน่วยบัญชาการกาแล็กซีแอชตาร์ กำลังพูดกับพวกเจ้าอยู่ ระวังไว้ด้วยว่ามีศาสดาและผู้ชี้นำที่ไม่ถูกต้องอยู่บนโลกของพวกเจ้า พวกเขาจะดูดพลังไปจากตัวพวกเจ้า ซึ่งก็คือพลังที่พวกเจ้าเรียกว่าเงิน และจะนำไปให้กับเหล่าชั่วร้ายและตอบแทนพวกเจ้าด้วยของเสียอันไร้ค่า ตัวตนภายในอันเปรียบเสมือนเทวดาของพวกเจ้าจะคุ้มครองพวกเจ้าจากภัยอันตรายนี้ พวกเจ้าต้องเรียนรู้ที่จะอ่อนไหวต่อสิ่งภายในที่บอกพวกเจ้าได้ว่าอะไรคือเรื่องจริง และอะไรคือเรื่องไม่ชัดเจน เรื่องวุ่นวาย และเรื่องโกหก จงเรียนรู้ที่จะรับฟังสิ่งที่เป็นเรื่องจริงซึ่งอยู่ภายในตัวพวกเจ้า และพวกเจ้าจะนำตนไปสู่เส้นทางแห่งวิวัฒนาการได้ นี่คือข้อความของเราถึงเพื่อนที่รักของเรา เราได้เห็นพวกเจ้าเติบโตมานานหลายปี และพวกเจ้าก็ได้เห็นแสงสว่างของเราบนท้องฟ้าของพวกเจ้าเช่นกัน ตอนนี้เจ้ารู้แล้วว่าเราอยู่ที่นี่ และยังมีสิ่งมีชีวิตอีกมากมายบนโลกและรอบโลกของพวกเจ้ามากกว่าที่นักวิทยาศาสตร์ได้ค้นพบ เรารู้สึกกังวลเกี่ยวกับพวกเจ้าและเส้นทางสู่แสงสว่างของพวกเจ้าอย่างสุดซึ้ง และจะทำทุกทางที่เราทำได้เพื่อช่วยพวกเจ้า จงอย่ากลัว ทำความรู้จักตัวพวกเจ้าเองให้ดี และอยู่ร่วมกันอย่างสันติสุขในทางของมนุษย์โลกอย่างพวกเจ้าเอง เราที่ผู้แทนของหน่วยบัญชาการกาแล็กซีแอชตาร์ ขอขอบใจพวกเจ้าด้วยสำหรับความสนใจของพวกเจ้า ตอนนี้เรากำลังจะออกจากดาวเคราะห์ของพวกเจ้าแล้ว ขอให้พวกเจ้ารักกันให้มาก และเชื่อในความจริงของจักรวาล"
ส่วนในนิตยสาร Fortean Times ฉบับฤดูหนาวปี ค.ศ. 1977 (เล่มที่ 24) ได้ถอดความข้อความสั้น ๆ ที่ถูกออกอากาศไว้ดังนี้
"This is the voice of Asteron. I am an authorised representative of the Intergalactic Mission, and I have a message for the planet Earth. We are beginning to enter the period of Aquarius and there are many corrections which have to be made by Earth people. All your weapons of evil must be destroyed. You have only a short time to learn to live together in peace. You must live in peace... or leave the galaxy."
"นี่คือเสียงของแอสเตอรอน ข้าคือผู้แทนของภารกิจข้ามกาแล็กซี และข้ามีสารแด่โลก ดาวเคราะห์ของพวกเจ้า เรากำลังจะเข้าสู่ยุคอะแควริอัส และมีหลายเรื่องที่ต้องได้รับการแก้ไขโดยมนุษย์โลก อาวุธอันชั่วร้ายทุกอย่างของพวกเจ้าจะต้องถูกทำลาย พวกเจ้ามีเวลาเพียงไม่นานเท่านั้นที่จะเรียนรู้ที่จะอยู่ร่วมกันอย่างสันติสุข พวกเจ้าต้องอยู่ร่วมกันอย่างสันติสุข... หรือไม่ก็ออกจากกาแล็กซีไป"
วิโอเลต วอเทียร์
ประวัติ
ปี พ.ศ. 2561 ปล่อยเพลงสากลเพลงแรกคือ "Drive" ต่อด้วยเพลงสากลเพลงที่ 2 ในเพลง "Smoke" ออกมาในปีเดียวกัน โดย จนในปี พ.ศ. 2563 ปล่อยเพลงสากลเพลงที่ 3 ในเพลง "Brassac"
ผลงานพิธีกร
ออนไลน์
ตำนานนายพันเก้า หัวใจรักจากท้องทะเล
เรื่องย่อ
วันแรกของศตวรรษที่ 20 แดนนี บู้ดแมน (บิลล์ นันน์) คนงานในเรือเดินสมุทรชื่อ เดอะ เวอร์จิเนียร์ ที่นำพาผู้อพยพชาวยุโรปเดินไปปักหลักและสร้างชีวิตตัวเองใหม่ที่สหรัฐอเมริกา พบทารกเพศชายคนหนึ่งถูกทิ้งในตะกร้าที่วางอยู่ในบริเวณที่พักผู้โดยสารชั้นหนึ่ง เขาจึงแอบเลี้ยงเด็กคนนี้อย่างลับ ๆ พร้อมตั้งชื่อให้ว่า แดนนี บู้ดแมน ที.ดี.เลมอน 1900 แต่เรียกกันสั้น ๆ ว่า 1900 ต่อมา 1900 ได้แอบหนีขึ้นไปยังที่โดยสารของผู้โดยสารชั้นหนึ่ง เขาได้พบกับเปียโนตัวหนึ่งวางอยู่ และพบว่าแท้ที่จริงแล้วเขามีพรสวรรค์ทางด้านดนตรีอยู่ 1900 ได้เล่นเปียโนนี้อย่างชำนาญทั้ง ๆ ที่ไม่เคยฝึกมาก่อน สร้างความสำราญให้แก่ผู้โดยสารและเจ้าหน้าที่บนเรือเป็นอย่างมาก
หลังสงครามโลกครั้งที่สองจบลงไม่นาน เศรษฐกิจกำลังตกต่ำ แม็กซ์ (พรุตต์ เทย์เลอร์ วินซ์) นักเป่าทรัมเป็ตตกอับ ตั้งใจจะขายทรัมเป็ตตัวที่รักมากที่สุด ได้พบกับแผ่นเสียงที่บันทึกเสียงเพลงจากการบรรเลงของ 1900 เข้าโดยบังเอิญ แม็กซ์รู้ว่านี่เป็นผลงานของ 1900 อดีตเพื่อนของเขาที่เขาเคยรู้จักมาก่อนในอดีต แม็กซ์ตามหาที่มาของเพลงนี้ จนรู้ว่า เรือ เดอะ เวอร์จิเนีย กำลังจะถูกทำลายแล้ว แม็กซ์รู้ดีว่า 1900 ยังไม่ลงมาจากเรือ เพราะทั้งชีวิตเขาไม่เคยที่จะก้าวลงมาเหยียบพื้นดินเลย แม็กซ์ขึ้นไปบนเรือพยายามกล่อม 1900 ให้ออกมาพบเขาและยอมลงไปด้วยกัน แต่ 1900 ยืนกรานปฏิเสธ ท้ายที่สุดเรือก็ถูกทำลายลงพร้อมชีวิตของ 1900 แม็กซ์เสียใจ แต่ก็ได้เล่าเรื่องราวที่น่าเหลือเชื่อของ 1900 ให้กับคนงานฟัง ถึงความหลังครั้งอดีตที่เขาได้เป็นนักดนตรีเล่นดนตรีบนเรือลำนี้ และรู้จักกับ 1900 1900 เป็นคนที่บรรเลงเปียโนได้อย่างสุดวิเศษ แม้เรือต้องพายุโคลงเคลงไปมา 1900 ก็ยังเล่นไปได้อย่างน่าอัศจรรย์ รวมทั้งเคยดวลกับ เจลลี โรลล์ มอร์ตัน (คลาเรนซ์ วิลเลียมส์ ที่ 3) นักเปียโนแจ๊สผู้ยิ่งใหญ่ ซึ่งมอร์ตันเป็นฝ่ายแพ้ 1900 ไปอย่างยับเยิน มีอยู่ครั้งหนึ่งที่ 1900 ลังเลใจว่าจะลงจากเรือหรือไม่ แต่ว่า การปรากฏตัวของหญิงสาวคนหนึ่ง (เมลานี เธียร์รี่) ทำให้เขาคิดได้และตัดสินใจที่จะใช้ชีวิตอยู่คู่เรือลำนี้ ท้องมหาสมุทรและเสียงเพลงไปตลอดชีวิต
เบื้องหลังและเสียงวิจารณ์
สำหรับ The Legend of 1900 เป็นเรื่องราวที่เกิดขึ้นในเหตุการณ์ช่วงต่าง ๆ ในประวัติศาสตร์ ตั้งแต่วันแรกของศตวรรษที่ 20 จนถึงช่วงกลางของทศวรรษที่ 40 ที่เป็นยุคที่กิจการการเดินเรือโดยสารผู้คนข้ามทวีปเฟื่องฟู การถือกำเนิดและรุ่งเรืองของดนตรีแจ๊ส ไปจนถึงการยกระดับขึ้นมาเป็นศูนย์กลางวัฒนธรรมสมัยใหม่ของแมนฮัตตัน
การถ่ายทำ คณะผู้สร้างได้ตระเวนหาสถานที่สำหรับถ่ายทำไปในหลายประเทศ ทั้ง อิตาลี, สเปน, โปรตุเกส, โรมาเนีย, บัลแกเรีย จนได้ข้อยุติที่ท่าเรือแห่งหนึ่งในรัสเซีย เรือที่ใช้สมมติเป็น เดอะ เวอร์จิเนีย เป็นเรือที่ใช้บรรทุกซุงสร้างมาตั้งแต่ทศวรรษที่ 60 เมื่อปลดระวางแล้วก็ถูกจอดทิ้งไว้เฉย ๆ ส่วนฉากเมืองท่าต่าง ๆ นั้น เป็นโรงฆ่าสัตว์ในย่านชานเมืองของกรุงโรม
สำหรับนักแสดงตัวประกอบที่เต็มไปด้วยผู้คนหลากหลายเชื้อชาติและภาษา ต้องมีการใช้ล่ามแปลภาษาเพื่อการสื่อสารที่ถูกต้อง ซึ่งเป็นปัญหาอยู่บ้าง แต่ก็ผ่านไปได้ด้วยดี โดยบางครั้งมาจากผู้คนจริง ๆ ที่อาศัยอยู่ละแวกที่ใช้ถ่ายทำ ซึ่งรวมกันแล้วใช้กว่า 5,000 คน
เมื่อเข้าฉายแล้ว ภาพยนตร์ได้รับเสียงวิจารณ์ไปในทางดี โดยเฉพาะดนตรีประกอบที่ไพเราะเป็นอย่างยิ่ง จากการประพันธ์ของ เอนนิโอ มอร์ริโคเน นักประพันธ์เพลงชื่อดังชาวอิตาเลียน และได้รับการชิงรางวัลต่าง ๆ มากมาย อาทิ รางวัลลูกโลกทองคำ เป็นต้น อีกทั้งผู้ชมบางส่วนในประเทศไทยเห็นว่า ฉากการดวลเปียโนของ 1900 กับ เจลลี โรลล์ มอร์ตัน ในเรื่อง เป็นต้นแบบของการดวลระนาดระหว่าง นายศร กับ ขุนอิน ในภาพยนตร์ไทยเรื่อง โหมโรง ในเวลาต่อมาอีกด้วย
โรจดิออนนืยเอวะแอสแอสแอสเอร์
โรจดิออนนืยเอวะแอสแอสแอสเอร์ (Рождённые в СССР) หรือชื่อในภาษาไทยคือ "เกิดในสหภาพโซเวียต" เป็นรายการสดที่นำเสนอพบปะกับบุคคลสำคัญต่างๆที่มีชื่อเสียง ไม่ว่าจะเป็นนักแสดง นักการเมือง นักกีฬา นักสื่อสารมวลชน เป็นต้น ออกอากาศทุกวันจันทร์-พฤหัสบดี เวลา 22.00-23.00น. ตามเวลาของมอสโก โดยผู้ดำเนินรายการประจำรายการคือ วลาดีมีร์ กลาซูนอฟ
พระไชยสงคราม (เจ้าคำลือ)
ประวัติ
พระไชยสงคราม (เจ้าคำลือ) สืบเชื้อสายมาจากเจ้าเมืองพะเยา ได้รับราชการกินตำแหน่งที่นครน่าน ช่วยเจ้าผู้ครองนครน่านยกทัพไปตีเมืองหัวพันทั้งทั้งหกในสิบสองปันนา ได้กวาดต้อนเฉลยชาวไทลื้อไทยองมาไว้ยังเขตนาน้อยเมืองนครน่าน จึงทำให้ฝ่ายอังกฤษไม่พอใจได้ฟ้องร้องต่อกษัตริย์สยามว่าถูกชาวลาว(คนล้านนา) เอาเปรียบรังแกชาวพม่าคนในบังคับของอังกฤษ จึงถูกไต่สวน และถูกปลดออกจากตำแหน่งราชการที่นครน่าน ภายหลังพระยาอินทวิไชย เจ้าผู้ครองนครแพร่ องค์ที่ 3 ได้ชักชวนเจ้าคำลือให้มาช่วยกิจการงานต่างๆในนครแพร่ และได้รับแต่งตั้งเป็น พระไชยสงคราม ในปี พ.ศ. 2421 ในรัชสมัยพระยาพิมพิสารราชา เจ้าผู้ครองนครแพร่ องค์ที่ 4
โอรส/ธิดา
พระไชยสงคราม (เจ้าคำลือ) มีชายา 2 คน มีโอรส-ธิดา 4 คน ดังนี้
การ์โลส กาบริเอล ซาลาซาร์
การ์โลส กาบริเอล ซาลาซาร์ (Carlos Gabriel Salazar) นักมวยสากลชาวอาร์เจนตินา เกิดเมื่อ 5 พฤษภาคม พ.ศ. 2507 ที่กรุงบัวโนสไอเรส สถิติการชก 58 ครั้ง ชนะ 47 (น็อก 19) เสมอ 3 แพ้ 8
มีเรคคอร์ดส
มีเรคคอร์ดส (Me Records) เป็นชื่อสังกัดค่ายเพลงย่อยในเครือ Muzik Move เป็นค่ายเพลงที่รวบรวมความหลากหลายของแนวเพลงและศิลปิน ที่มีเอกลักษณ์เฉพาะตัว มีความเป็นตัวตนอย่างชัดเจนทั้งเนื้อหาและสไตล์ดนตรี ก่อตั้งโดย ปฏิเวธ อุทัยเฉลิม นักแต่งเพลงจากแกรมมี่ ที่ลาออกจากวีเรคคอร์ดส เป็นสาเหตุให้ค่ายเพลงวีเรคคอร์ดสถูกยุบไป และกลายเป็นผู้บริหารสหภาพดนตรี คนใหม่แทน นิติพงษ์ ห่อนาค ที่กลับเข้าไปทำงานที่จีเอ็มเอ็ม แกรมมี่เป็นที่เรียบร้อยแล้ว
สกุลวานิลลา
สกุลวานิลล หรือ Vanilla เป็นกล้วยไม้สกุลหนึ่ง มีสมาชิกประมาณ 110 สปีชีส์ ชนิดที่เป็นที่รู้จักกันดีคือ Vanilla planifoliaซึ่งเป็นพืชที่ผลิตกลิ่นวานิลลาที่ใช้ในทางการค้า เป็นกล้วยไม้เพียงชนิดเดียวที่มีประโยชน์ในทางอุตสาหกรรม อีกชนิดหนึ่งที่มีประโยชน์ทางการค้าแต่ไม่ได้ใช้ในระดับอุตสาหกรรมคือ Vanilla pompona
Species
การจัดจำแนกกล้วยไม้ในสกุลวานิลลามีความซับซ้อน ต่อไปนี้เป็นตัวอย่างรายชื่อกล้วยไม้ในสกุลนี้และชื่อพ้อง:
สโมสรฟุตบอลทหารอากาศ (ก่อตั้ง พ.ศ. 2562)
สโมสรฟุตบอลทหารอากาศ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากกรมสวัสดิการทหารอากาศ ปัจจุบันเล่นในไทยลีก 3 โซนกรุงเทพและปริมณฑล
ราฟาเอล ปัสกวล
ราฟาเอล ปัสกวล กอร์เตส (Rafael Pascual Cortés) เกิดวันที่ 16 มีนาคม พ.ศ. 2513 ที่มาดริด ประเทศสเปน เป็นนักกีฬาวอลเลย์บอลชายชาวสเปน เขามีชื่อเล่นว่า "เอลโตโร", "เอลมาร์โช" หรือ "เอลเลออน" เขาได้เข้าร่วมกีฬาโอลิมปิก 2 ครั้ง (1992 และ 2000) เขาได้รับรางวัลผู้เล่นทรงคุณค่าในการแข่งขันชิงแชมป์โลก 1998
สงครามสามเฮนรี (ค.ศ. 1584–1598)
สงครามสามเฮนรี หรือ สงครามสามอองรี (War of the Three Henrys) (ค.ศ. 1584-ค.ศ. 1589) เป็นสงครามในช่วงสุดท้ายของสงครามกลางเมืองของฝรั่งเศสที่เรียกว่าสงครามศาสนา สงครามสามเฮนรีเป็นสงครามครั้งที่แปดและครั้งสุดท้ายที่เริ่มขึ้นในปี ค.ศ. 1584 หลังจาการเสียชีวิตของดยุคแห่งอองชูผู้ไม่มีทายาท ในขณะนั้นอองรีที่ 1 ดยุคแห่งกีส (Henry I, Duke of Guise) เป็นผู้นำ สันนิบาตโรมันคาทอลิก และอองรีแห่งนาวาร์เป็นผู้นำฝ่ายอูเกอโนต์
พระเจ้าอองรีที่ 3 ทรงลวงอองรีที่ 1 ดยุคแห่งกีสและน้องของอองรีให้มาเฝ้าในพระราชวังในปารีสในเดือนธันวาคม ค.ศ. 1588 เมื่อมาถึงทหารรักษาพระองค์ก็สังหารทั้งสองคน พระเจ้าอองรีทรงอ้างว่าเป็น “การกระทำเพื่อความมั่นคงของราชอาณาจักร” (Politique) แต่กระนั้นการกระทำที่สยดสยองครั้งนี้ก็เป็นผลทำให้พระองค์ทรงถูกขับออกจากปารีสโดยผู้สนับสนุนตระกูลกีสและทรงถูกปลงพระชนม์ในปี ค.ศ. 1589 ต่อมา
อองรีแห่งนาวาร์จึงทรงได้รับชัยชนะโดยปริยายหลังจากทั้งสองอองรีเสียชีวิตไปแล้ว แต่กระนั้นก็ยังได้รับการต่อต้านจนกระทั่งยอมเปลี่ยนไปนับถือลัทธิโรมันคาทอลิกในปี ค.ศ. 1593 ปีต่อมาอองรีแห่งนาวาร์ก็ได้เข้าพิธีบรมราชาภิเษกเป็นพระเจ้าอองรีที่ 4 แห่งฝรั่งเศส ตำนานกล่าวว่าทรงอุทานว่า “Paris vaut bien une messe”
“เฮนรี” ที่เกี่ยวข้องคือ:
แวน ดาร์กโฮล์ม
แวน ดาร์กโฮล์ม (Van Darkholme) หรือรู้จักกันในนาม แวน-ซามะ (VAN様) เป็นผู้เชี่ยวชาญด้านศิลปะการต่อสู้ , นักแสดงศิลปะการต่อสู้, นักแสดง, นายแบบ และผู้กำกับภาพยนตร์ลามกเกย์ชาวเวียดนาม-อเมริกัน
โดยดาร์กโฮล์มเป็นชาวเอเชียนอเมริกันเพียงไม่กี่คนที่ทำงานในฐานะนักแสดงและผู้กำกับภาพยนตร์ลามกเกย์ในแถบตะวันตก
ประวัติ
ดาร์กโฮล์มเกิดเมื่อวันที่ 24 ตุลาคม ค.ศ. 1972 ที่ประเทศเวียดนามใต้ ก่อนจะย้ายไปประเทศสหรัฐอเมริกาเมื่อตอนอายุ 10 ปี และเติบโตที่รัฐเคนทักกี เริ่มแรกเขาได้เข้าสู่วงการจากการเป็นนายแบบ, นักแสดงสบทบ และสตันต์แมนในภาพยนตร์เรื่องต่างๆ โดยเขาได้มีโอกาสเป็นสตันต์แมนให้กับหลิว เต๋อหัว ในภาพยนตร์เรื่อง “The Adventurers” ในปี ค.ศ.1995 และได้มีโอกาสเป็นนักแสดงสบทบในภาพยนตร์เรื่อง “ใหญ่เต็มฟัด” ในปี ค.ศ.1998
กระทั่งในปี ค.ศ.1999 เขาได้ตัดสินใจเข้าสู่วงการภาพยนตร์ลามกเกย์ ซึ่งภาพยนตร์เรื่อง “Lords of the Locker Room” ก็ถือเป็นภาพยนตร์ลามกเกย์เรื่องแรกที่เขาเล่น ซึ่งจากบทบาทการแสดงในแนว BDSM ของเขาก็ทำให้เขาได้รับความนิยมเป็นอย่างมากในอุตสาหกรรมภาพยนตร์ลามกเกย์ในแนว BDSM ต่อมาในเดือนมิถุนายนปี ค.ศ. 2006 เขาก็ได้ออกโฟโต้บุ๊กเรื่องแรกของเขาที่มีชื่อว่า “Male Bondage” ซึ่งเป็นโฟโต้บุ๊กแนว BDSM ที่ถ่ายโดย Bruno Gmünder
และในปี ค.ศ. 2008 เขาก็ได้ทำการตั้งเว็บไซต์ Kinkmen.com ออกมาจากเว็บไซต์ Kink.com ซึ่งเป็นของ Peter Acworth โดยเนื้อหาของเว็บไซต์จะเป็นภาพยนตร์ลามกเกย์ในแนว BDSM โดยเฉพาะ ในปีเดียวกันนั้นเองคลิปวีดีโอของเขาก็ได้ถูกนำไปตัดต่อเป็นมีมในโลกอินเทอร์เน็ตโดยเฉพาะอย่างยิ่งในเว็บไซต์ Niconico ซึ่งเป็นเว็บไซต์ลงคลิปวิดีโอของประเทศญี่ปุ่นจากทั้งหมดทำให้เขาเป็นที่รู้จักในนาม VAN-sama หรือ TDN Kosugi มากขึ้น
ในปี ค.ศ. 2017 ได้มีนิยายเรื่อง Deep Dark Fantasies ซึ่งตัวละครก็ได้มีการอิงจากลักษณะบุคลิกของเขาก่อนที่จะผลิตวิดีโอเกม Deep Dark Fantasy ออกมาในปีเดียวกันโดยทั้งหมดเป็นผลงานจากแฟนคลับของเขา และในปี ค.ศ.2018 บริษัทเกมมือถือของประเทศจีนก็ได้มีเปิดตัวเกม “末日之城” (Mòrì Zhī Chéng) โดยตัวละครในเกมก็ได้มีการอิงมาจากบุคลิกของเขาด้วยเช่นกัน
ตั้งแต่ปี ค.ศ. 2020 ดาร์กโฮล์มได้เปิดช่องสตรีมมิ่งในทวิตช์ และได้เปิดช่องยูทูบเป็นของตัวเอง
แหล่งข้อมูลอื่น
1972
โรงเรียนอัตตัรกียะห์ อิสลามียะห์
โรงเรียนอัตตัรกียะห์ อิสลามียะห์ เป็นโรงเรียนเอกชนสอนศาสนาอิสลามขนาดใหญ่ ตั้งอยู่ที่ ถนนตรีรัตน์ ตำบลบางนาค อำเภอเมือง จังหวัดนราธิวาส เปิดทำการสอน ตั้งแต่วันที่ 11 มิถุนายน พ.ศ. 2506 โดยนายหะยีดาโอ๊ะ หะยีมะดีเยาะ ประธานกรรมการอิสลามประจำจังหวัดนราธิวาสและคณะ เป็นผู้ก่อตั้ง
เริ่มแรกโรงเรียนอยู่ในความอุปถัมภ์ของสำนักงานคณะกรรมการอิสลามประจำจังหวัดนราธิวาส
ในปีแรกรับเฉพาะนักเรียนชายเท่านั้น และเริ่มรับนักเรียนหญิงเมื่อปีการศึกษา 2507
ปีการศึกษา 2525 โรงเรียนเปิดสอนแผนการเรียน วิทยาศาสตร์ - คณิตศาสตร์ และได้เข้าโครงการโรงเรียนผู้นำการใช้หลักสูตร พร้อมเปิดแผนการเรียนสายธุรกิจ (บัญชี) และคหกรรม (การตัดเย็บ) ในระดับมัธยมศึกษาตอนปลาย ในช่วงปีการศึกษา 2527 - 2543 โรงเรียนได้มีการสร้างอาคารเพิ่มขึ้นหลายอาคาร เพื่อรองรับจำนวนนักเรียนที่เพิ่มขึ้นทุกปี จนกระทั่งในปีการศึกษา 2544 ได้ดำเนินการสร้างอาคารเรียนจำนวน 4 ชั้น 20 ห้องเรียน เป็นที่เสร็จเรียบร้อย
โกมักกีโอ
โกมักกีโอ (Comacchio, ; Cmâc', ) เป็นเมืองและเทศบาลในแคว้นเอมีเลีย-โรมัญญา ประเทศอิตาลี เป็นหนึ่งในเมืองศูนย์กลางที่สำคัญบนปากแม่น้ำโป
เอจีพีเอส
เอจีพีเอส (Assisted GPS ย่อว่า A-GPS) เป็นระบบที่ช่วยในการเพิ่มสมรรถภาพของจีพีเอสในช่วงการเริ่มต้นการใช้งาน เอจีพีเอสนิยมพบได้ในโทรศัพท์มือถือและสมาร์ตโฟนที่มีความสามารถจีพีเอส
เอจีพีเอส พัฒนาโดย U.S. Federal Communications Commission (FCC) เพื่อให้ตำแหน่งของโทรศัพท์มือถือสามารถตรวจสอบได้ในกรณีฉุกเฉิน
การทำงานทั่วไปของจีพีเอส จะใช้เวลาประมาณ 30-40 วินาทีในการเริ่มต้นระบุตำแหน่ง ซึ่งใช้ข้อมูลการโคจรของดาวเทียมในการคำนวณตำแหน่งปัจจุบัน โดยมีอัตราการส่งสัญญาณอยู่ที่ 50 บิต/วินาที ซึ่งการดาวน์โหลดข้อมูลโคจรโดยตรงหลายครั้งจะกินเวลานานมากกว่านั้น ในระบบเอจีพีเอสจึงถูกนำมาใช้ โดยการทำงานผ่านทางเซิร์ฟเวอร์ของระบบ โดยข้อมูลที่อยู่ในเซิร์ฟเวอร์เอจีพีเอสเป็นข้อมูลจากวงโคจรที่ถูกนำมาเก็บไว้ล่วงหน้าในฐานข้อมูล และเมื่อเครื่องมือเช่นโทรศัพท์มือถือที่ต้องการเชื่อมต่อ สามารถดาวน์โหลดข้อมูลเหล่านี้จากเซิร์ฟเวอร์โดยตรงผ่านทางคลื่นสัญญาโทรศัพท์มือถือ เช่น GSM, CDMA, WCDMA, LTE หรือแม้แต่สัญญาณวิทยุอย่าง Wi-Fi ซึ่งข้อมูลเหล่านี้ปกติจะมีการดาวน์โหลดด้วยความเร็วที่สูงกว่า ทำให้ใช้เวลาในการรับข้อมูลได้เร็วยิ่งขึ้น
กรดนิฟลูมิก
กรดนิฟลูมิก (Niflumic acid) เป็นยาที่ใช้สำหรับระงับอาการปวดข้อและกล้ามเนื้อ จัดอยู่ในกลุ่มยาแก้ปวดที่ออกฤทธิ์ยับยั้งเอนไซม์ cyclooxygenase-2 นอกจากใช้เป็นยาระงับอาการปวดแล้ว ยังมีรายงานการใช้ยานี้เพื่อยับยั้งช่องขนส่งคลอไรด์ (chloride channel) ในการทดลองทางชีววิทยา นอกเหนือจากกลไกข้างต้น ในการทดลองทางเภสัชวิทยาพบว่ากรดนิฟลูมิกสามารถออกฤทธิ์ยับยั้งตัวรับ GABA-A, ตัวรับ NMDA (NMDA receptor) และปิดกั้นช่องแคลเซียมชนิดที (T-type calcium channel) ได้อีกด้วย
ตารันโต
ตารันโต (Taranto ; early Italian: Tarento from Tarentum; Ancient Greek: Τάρᾱς Tarās; Modern Greek: Τάραντας Tarantas; Tarantino "Tarde" ) เป็นนครชายฝั่งทะเลในแคว้นปุลยา ในภาคใต้ของประเทศอิตาลี เป็นเมืองหลวงของจังหวัดตารันโต และเป็นเมืองท่าที่สำคัญทางการค้า ยังเป็นฐานที่ตั้งกองทัพเรืออิตาลี เมืองมีอุตสาหกรรมเหล็กและโรงหลอมเหล็ก งานเคมี อู่ต่อเรือสำหรับสร้างเรือรบ และโรงงานผลิตอาหาร จากข้อมูลประชากรปี ค.ศ. 2011 เมืองมีประชากร 200,154 คน เป็นเมืองใหญ่อันดับ 3 บนแผ่นดินใหญ่
ในยุคโบราณราวคริสต์ศวรรษที่ 500 ก่อนคริสตกาล เป็นหนึ่งในเมืองที่ใหญ่ที่สุดของโลก มีประชากรมากถึง 300,000 คน
สงครามกลางเมืองอิรัก (พ.ศ. 2557–2560)
สงครามกลางเมืองอิรักเป็นการขัดกันด้วยอาวุธที่กำลังดำเนินอยู่ในตะวันออกกลาง ในปี 2557 การก่อการกำเริบอิรักบานปลายเป็นสงครามกลางเมืองด้วยรัฐอิสลามอิรักและลิแวนต์พิชิตฟัลลูญะห์ (Fallujah) และโมซูลและพื้นที่สำคัญในภาคเหนือของประเทศอิรัก ส่งผลให้นายกรัฐมนตรีนูรี อัล-มาลิกี (Nouri al-Maliki) ลาออก สหรัฐ อิหร่าน ซีเรียและประเทศอื่นอีกกว่าสิบสองประเทศโจมตีทางอากาศ ทหารอิหร่านเข้าร่วมรบภาคพื้นดิน และรัสเซียช่วยเหลือทางทหารต่ออิรัก
วัดตาล (จังหวัดนนทบุรี)
วัดตาล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของแม่น้ำเจ้าพระยา ในหมู่ที่ 1 บ้านตาล ตำบลบางตะไนย์ อำเภอปากเกร็ด จังหวัดนนทบุรี
วัดตาลสร้างขึ้นเมื่อ พ.ศ. 2322 โดยชาวมอญที่อพยพเข้ามาพึ่งพระบรมโพธิสมภารสมเด็จพระเจ้าตากสินมหาราช ได้ร่วมกันสร้างวัดนี้ เนื่องจากชาวมอญที่มาตั้งหลักแหล่งอยู่ในบริเวณนี้มาจากกวานตาหรือบ้านตาลซึ่งเป็นตำบลหนึ่งในเมืองมอญ และในบริเวณที่สร้างวัดมีต้นตาลมากเหมือนเช่นที่บ้านตาลในเมืองมอญ จึงเรียกชื่อวัดว่า "วัดตาล" (หรือ "เภี่ยะตา" ในภาษามอญ) ต่อมาเมื่อ พ.ศ. 2371 ในสมัยพระบาทสมเด็จพระนั่งเกล้าเจ้าอยู่หัว เจ้าพระยามหาโยธา (ทอเรียะ คชเสนี) นำชาวมอญเข้ามาพึ่งพระบรมโพธิสมภาร จึงโปรดเกล้าฯ ให้มาอยู่บริเวณใกล้วัดตาลและวัดบางตะไนย์ วัดตาลได้รับพระราชทานวิสุงคามสีมาเมื่อวันที่ 27 ตุลาคม พ.ศ. 2423 ในสมัยพระบาทสมเด็จพระจุลจอมเกล้าเจ้าอยู่หัว
อาคารเสนาสนะได้แก่ อุโบสถ สร้างเมื่อ พ.ศ. 2322 เป็นอาคารคอนกรีตเสริมเหล็กทรงไทย ศาลาการเปรียญ สร้างเมื่อ พ.ศ. 2532 เป็นอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2522 เป็นอาคารไม้ กุฏิสงฆ์ เป็นอาคารไม้ ศาลาอเนกประสงค์ สร้างเมื่อ พ.ศ. 2547 และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัยและพระประธานประจำศาลาการเปรียญปางสมาธิ สร้างเมื่อ พ.ศ. 2532
แนวรบด้านตะวันออก (สงครามโลกครั้งที่สอง)
แนวรบด้านตะวันออกเป็นเขตสงครามหนึ่งในสงครามโลกครั้งที่สอง มีอักษะประเทศในทวีปยุโรป และคู่สงครามร่วมฟินแลนด์ฝ่ายหนึ่ง กับสหภาพโซเวียต โปแลนด์และชาติสัมพันธมิตรจำนวนหนึ่งอีกฝ่ายหนึ่งเป็นคู่สงคราม เขตสงครามนี้กินอาณาบริเวณยุโรปตะวันออก บางส่วนของยุโรปเหนือและยุโรปใต้ สู้รบกันระหว่างวันที่ 22 มิถุนายน ค.ศ. 1941 ถึง 9 พฤษภาคม ค.ศ. 1945 เขตสงครามดังกล่าวมีเรียกหลายชื่อแตกต่างกันไปตามประเทศ ชื่อที่โดดเด่น เช่น "มหาสงครามของผู้รักชาติ" (Великая Отечественная война) ในอดีตสหภาพโซเวียต; แนวรบด้านตะวันออก (die Ostfront) การทัพตะวันออก (der Ostfeldzug) หรือ การทัพรัสเซีย (der Rußlandfeldzug) ในเยอรมนี
การยุทธ์บนแนวรบด้านตะวันออกประกอบกันเป็นการเผชิญหน้าทางทหารครั้งใหญ่ที่สุดในประวัติศาสตร์ มีลักษณะของความรุนแรงอย่างไม่เคยมีมาก่อน การทำลายไม่เลือกหน้า การเนรเทศขนานใหญ่ ตลอดจนการสูญเสียชีวิตมหาศาลอันเนื่องมาจากการสู้รบ ความอดอยาก การทอดทิ้ง โรคระบาด และการสังหารหมู่ แนวรบด้านตะวันออก อันเป็นแหล่งค่ายมรณะ การเดินขบวนแห่งความตาย (death march) เกตโต และโพกรมแทบทั้งหมด ถือเป็นศูนย์กลางของฮอโลคอสต์ จากตัวเลขประเมินผู้เสียชีวิตในสงครามโลกครั้งที่สอง 70 ล้านคน มีผู้เสียชีวิตราว 30 ล้านคนในแนวรบด้านตะวันออก ซึ่งเป็นพลเรือนเสียมาก แนวรบด้านตะวันออกมีส่วนสำคัญในการกำหนดผลของสงครามโลกครั้งที่สอง และถือเป็นสาเหตุสำคัญประการหนึ่งอันนำไปสู่ความปราชัยของเยอรมนี สงครามนี้ลงเอยด้วยการล่มสลายของนาซีเยอรมนี การแบ่งประเทศเยอรมนีนานเกือบครึ่งศตวรรษ และการก้าวขึ้นเป็นรัฐอภิมหาอำนาจทางทหารและอุตสาหกรรมของสหภาพโซเวียต
เบื้องหลัง
แม้เยอรมนีกับสหภาพโซเวียตจะชังในอุดมการณ์ของอีกฝ่าย แต่ทั้งสองต่างไม่ชอบผลของสงครามโลกครั้งที่หนึ่งด้วยกัน สหภาพโซเวียตเสียดินแดนผืนใหญ่ในยุโรปตะวันออกไป อันเป็นผลมาจากสนธิสัญญาเบรสท์-ลีตอฟสก์ ซึ่งได้ยกให้ตามข้อเรียกร้องของเยอรมนีและยอมยกโปแลนด์ ลิทัวเนีย เอสโตเนีย ลัตเวียและฟินแลนด์ ฯลฯ ให้แก่ "ฝ่ายมหาอำนาจกลาง" ต่อมา เมื่อเยอรมนียอมจำนนต่อฝ่ายสัมพันธมิตรบ้าง ดินแดนเหล่านี้ถูกปลดปล่อยภายใต้เงื่อนไขของการประชุมสันติภาพปารีส ค.ศ. 1919 แต่ขณะนั้นรัสเซียอยู่ในภาวะสงครามกลางเมือง ฝ่ายสัมพันธมิตรไม่รับรองรัฐบาลบอลเชวิค และสหภาพโซเวียตยังไม่ถูกก่อตั้งขึ้นจนอีก 4 ปีให้หลัง ฉะนั้นจึงไม่มีผู้แทนรัสเซียเข้าร่วมประชุม
สนธิสัญญาโมโลตอฟ-ริบเบนทรอพ ซึ่งมีการลงนามเมื่อเดือนสิงหาคม ค.ศ. 1939 เป็นความตกลงไม่รุกรานระหว่างนาซีเยอรมนีกับสหภาพโซเวียต ซึ่งมีพิธีสารลับที่มุ่งย้อนยุโรปกลางคืนสู่สถานะเดิมก่อนสงครามโลกครั้งที่หนึ่ง โดยการแบ่งดินแดนระหว่างเยอรมนีกับสหภาพโซเวียต ฟินแลนด์ เอสโตเนีย ลัตเวียและลิทัวเนียจะกลับไปอยู่ในการควบคุมของโซเวียต ขณะที่โปแลนด์และโรมาเนียจะถูกแบ่งระหว่างทั้งสอง
ตามข้อมูลของแอนดรูว์ นากอร์สกี (Andrew Nagorski) (2007; The Greatest Battle) อดอล์ฟ ฮิตเลอร์ได้ประกาศเจตนารมณ์ในการบุกครองสหภาพโซเวียตเมื่อวันที่ 11 สิงหาคม ค.ศ. 1939 ต่อคาร์ล ยาคอบ บูร์คฮาร์ดท์ ข้าหลวงสันนิบาตชาติ โดยกล่าวว่า "ทุกอย่างที่ผมทำมุ่งต่อต้านพวกรัสเซีย ถ้าทางตะวันตกโง่และตาบอดเกินกว่าจะฉวยสิ่งนี้ เช่นนั้นผมจะถูกบังคับให้หันไปทำความตกลงกับพวกรัสเซีย เอาชนะตะวันตก และจากนั้นหลังประเทศเหล่านั้นแพ้แล้ว ค่อยหันกำลังของผมทั้งหมดต่อสหภาพโซเวียต ผมต้องการยูเครนเพื่อที่เขาจะทำให้เราอดอยากไม่ได้ เหมือนที่เคยเกิดในสงครามครั้งที่แล้ว"
เยอรมนีกับสหภาพโซเวียตบุกครองและแบ่งโปแลนด์ใน ค.ศ. 1939 เดือนพฤศจิกายนปีนั้น หลังฟินแลนด์ปฏิเสธเงื่อนไขสนธิสัญญาความร่วมมือร่วมกันของโซเวียต สหภาพโซเวียตจึงรุกรานฟินแลนด์ในสงครามที่ต่อมาได้ชื่อว่า สงครามฤดูหนาว ซึ่งเป็นความขัดแย้งอันขมขื่นที่ลงเอยด้วยชัยชนะเพียงบางส่วนของโซเวียต เดือนมิถุนายน ค.ศ. 1940 สหภาพโซเวียตยึดครองและผนวกรัฐบอลติกทั้งสามอย่างมิชอบด้วยกฎหมาย ซึ่งเป็นพฤติการณ์ที่ละเมิดอนุสัญญาเฮกปี 1899 และ 1907 อนุสัญญาและสนธิสัญญาทวิภาคีที่สหภาพโซเวียตลงนามกับรัฐบอลติกจำนวนมาก และรัฐตะวันตกส่วนมากไม่เคยรับรอง สนธิสัญญาโมโลตอฟ-ริบเบนทรอพให้หลักประกันอย่างเห็นได้ชัดแก่โซเวียตในการยึดครองทั้งรัฐบอลติกและภูมิภาคทางเหนือและตะวันออกเฉียงเหนือของโรมาเนีย (บูโควินาเหนือและเบสซาราเบีย) แม้ฮิตเลอร์จะประกาศการบุกครองสหภาพโซเวีตย โดยอ้างการผนวกดินแดนบอลติกและโรมาเนียของโซเวียตว่าละเมิดความเข้าใจต่อสนธิสัญญาฯ ของเยอรมนี ดินแดนโรมาเนียที่ถูกผนวกนั้นถูกแบ่งระหว่างสาธารณรัฐโซเวียตยูเครนและมอลโดวา
อุดมการณ์ของเยอรมนี
อดอล์ฟ ฮิตเลอร์โต้เถียงใน ไมน์คัมพฟ์ อัตชีวประวัติของตน ถึงความจำเป็นของแนวคิดเลเบนซเราม์ (Lebensraum) ซึ่งเป็นการเข้ายึดดินแดนใหม่เพื่อการตั้งถิ่นฐานของชาวเยอรมันทางตะวันออกของเยอรมนี เขาดำริการตั้งถิ่นฐานชาวเยอรมันในที่นั้นเป็นชนชาติปกครอง (master race) ขณะที่กำจัดหรือเนรเทศผู้อยู่อาศัยส่วนมากไปยังไซบีเรียและใช้ที่เหลือเป็นแรงงานทาส สำหรับพวกนาซีที่ยึดมั่นในหลักการ (ดังเช่นฮิมม์เลอร์) สงครามกับสหภาพโซเวียตเป็นการต่อสู้ของนาซีต่อคอมมิวนิสต์ และเชื้อชาติอารยันต่ออุนแทร์เมนซเชน (ต่ำกว่ามนุษย์) สลาฟ ฮิตเลอร์เอ่ยถึงโดยใช้คำพิเศษว่า "สงครามแห่งการทำลายล้าง" ในแผนการชื่อ "เจเนรัลพลันโอสท์" (Generalplan Ost) ประชากรยุโรปกลางและสหภาพโซเวียตที่ถูกยึดครองจะถูกเนรเทศไปยังไซบีเรียตะวันตกบางส่วน บางส่วนตกเป็นทาส และถูกกำจัดทิ้งไปในที่สุด ชาวเยอรมันหรือ "ผู้ที่แผลงเป็นเยอรมัน" (Germanized) จะตั้งนิคมในดินแดนที่พิชิตได้ นอกจากนี้ พวกนาซียังมุ่งกวาดล้างประชากรชาวยิวขนาดใหญ่ในยุโรปกลางและตะวันออก เป็นส่วนหนึ่งของโครงการนาซีที่มุ่งกำจัดชาวยิวทุกคนในยุโรป
หลังความสำเร็จขั้นต้นของเยอรมนีที่ยุทธการเคียฟ อดอล์ฟ ฮิตเลอร์มองว่าสหภาพโซเวียตอ่อนแอทางทหารและสุกงอมแก่การพิชิตทันทีทันใด วันที่ 3 ตุลาคม ค.ศ. 1941 เขาประกาศว่า "เราทำแค่เตะที่ประตู และอาคารที่ผุพังทั้งหลังก็จะถล่มลงมา" ดังนั้น เยอรมนีคาดหวังบลิทซครีกช่วงสั้น ๆ อีกครั้งหนึ่ง และไม่มีการเตรียมการจริงจังต่อการสงครามยืดเยื้อ อย่างไรก็ดี หลังชัยชนะอย่างเด็ดขาดของโซเวียตที่ยุทธการสตาลินกราดและสถานการณ์ทางทหารอันเลวร้ายมากของเยอรมนีอันเป็นผล ฮิตเลอร์และโฆษณาชวนเชื่อนาซีประกาศว่า สงครามเป็นการป้องกันอารยธรรมตะวันตกต่อการถูกทำลายโดย "ฝูงบอลเชวิก" (Bolshevik horde) ใหญ่โตที่กำลังหลั่งไหลเข้าสู่ยุโรป